turjo4nis/wikipedia-bn-dump-20250701 huggingface dataset:
ক্রেজি ৪

ক্রেজি ৪ () হচ্ছে ২০০৮ সালের একটি হাস্য-রসাত্মক চলচ্চিত্র। চলচ্চিত্রটি পরিচালনা করেছিলেন জায়দীপ সেন। রাকেশ রোশনের প্রযোজনার এই চলচ্চিত্রটিতে বিশেষ উপস্থিতি রয়েছে শাহরুখ খান, ঋত্বিক রোশন ও রাখী সাওয়ান্ত এর। ছবির প্রধান অভনয় শিল্পীরা হলেন জুহি চাওলা, আরশাদ ওয়ারসী, ইরফান খান, রাজপাল যাদব, সুরেশ মেনন, দিয়া মির্জা ও রজত কাপুর।

এই ছবির গল্পটি মূলত ১৯৮৯ সালের হলিউড চলচ্চিত্র দ্য ড্রিম টিম যেটি ছিল জন কনোলি এবং ডেভিড লুকা-এর লেখা।

শ্রেষ্ঠাংশে 
 এরশাদ ওয়ারসী - রাজা
 ইরফান খান - ডা: মুখার্জী
 জুহি চাওলা - ডা: সোনালী
 রাজপাল যাদভ - গঙ্গাধর
 সুরেশ মেনন - ডাব্বু
 দিয়া মির্জা - শিখা
 রজত কাপুর - 	আর কে সান্যাল
 জাকির হুসাইন - সৃভাসতাভ
অতিথি চরিত্রে বিশেষ উপস্থিতি
 শাহরুখ খান
 ঋত্বিক রোশন
 রাখী সাওয়ান্ত

সংগীত

সাউন্ড ট্র্যাক

তথ্যসূত্র

বহিঃসংযোগ 
 অফিসিয়াল ওয়েবসাইট
 

২০০৮-এর চলচ্চিত্র
ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র
যশ রাজ ফিল্মস পরিবেশিত চলচ্চিত্র
আইটেম নাম্বার বিশিষ্ট চলচ্চিত্র
রাজেশ রোশন সুরারোপিত চলচ্চিত্র
হেই বেবি

হেই বেবি () এটি ২০০৭ সালে মুক্তিপ্রাপ্ত একটি বলিউড কমেডি চলচ্চিত্র। ছবিটি পরিচালনা করেছেন সাজিদ খান। ছবিটিতে অভিনয় করেছেন অক্ষয় কুমার, বিদ্যা বালান, ফারদীন খান, রিতেশ দেশমুখ, বোমান ইরানি ও অনুপম খের। ছবিটি মূলত ১৯৯০ সালের মালয়ালম ভাষা'র চলচ্চিত্র থূভালস্পার্ষম-এর পুনর্নিমাণ।

শ্রেষ্ঠাংশে 
 অক্ষয় কুমার - আরুষ মেহরা
 ফারদীন খান - আলী হায়দার
 রিতেশ দেশমুখ - তন্ময়
 বিদ্যা বালান - ইশা সাহনী
 বোমান ঈরানী - ভারত সাহনী
 আর্তি ছাব্রিয়া - আলী'র পূর্বের-বান্ধবী
 অনুপম খের - মালহোত্রা
 শাহরুখ খান - রাজ মালহোত্রা (বিশেষ উপস্থিতি)
 পয়াল রহাত্গী - (বিশেষ উপস্থিতি)
 সিন্ধুর গদ্দে - দেবিকা
 মুস্কান মেহানি - ইশা'র বন্ধু যারা বিবাহ করতে যাচ্ছে
 চিরাগ ভহ্রা - অর্জুন
 সেরিন - অর্জুন'র নববধূ
 অনুপম শর্মা - ডাক্তার
 জেনিফার মায়ানী - সুপারমার্কেট গার্ল

সংগীত

সাউন্ড ট্র্যাক

তথ্যসূত্র

বহিঃসংযোগ 
 অফিসিয়াল ওয়েবসাইট
 

হিন্দি ভাষার চলচ্চিত্র
২০০৭-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
সিডনির পটভূমিতে চলচ্চিত্র
মালয়ালম চলচ্চিত্রের হিন্দি পুনর্নির্মাণ
ফরাসি চলচ্চিত্রের ভারতীয় পুনর্নির্মাণ
বশির আহমেদ

বশির আহমেদ (জন্ম: ১৯৩৯ — মৃত্যু: ১৯ এপ্রিল, ২০১৪) একজন বাঙালী সংগীতশিল্পী। বাংলাদেশী এই সঙ্গীতশিল্পী পাকিস্তান আমলে আহমেদ রুশদি বলে পরিচিত ছিলেন। তিনি শিল্পী নূর জাহানের সঙ্গে অনেক উর্দূ গান গেয়েছেন।

প্রারম্ভিক জীবন 
১৯৩৯ সালের ১৯ নভেম্বর কলকাতার খিদিরপুরে জন্মগ্রহণ করেন। তার বাবার নাম নাসির আহমেদ। দিল্লির এক পরিবারের সন্তান বশির আহমেদ কলকাতায় ওস্তাদ বেলায়েত হোসেনের কাছ থেকে সঙ্গীত শেখার পর মুম্বাইয়ে চলে যান। সেখানে উপমহাদেশের প্রখ্যাত ওস্তাদ বড়ে গোলাম আলী খাঁ’র কাছে তালিম নেন।

কর্মজীবন 
১৯৬৪ সালে সপরিবারে ঢাকায় আসেন। ঢাকায় আসার আগেই উর্দু চলচ্চিত্রে গান গাওয়া শুরু করে বশির আহমেদ। চলচ্চিত্রে ‘যব তোম একেলে হোগে হাম ইয়াদ আয়েঙ্গে’ গানটি পাকিস্তানে ব্যাপক জনপ্রিয়তা পায়। তার কণ্ঠস্বর ছিল মাধুর্যে ভরা। রাগ সঙ্গীতেও দখল ছিল তার। ওস্তাদ বড়ে গুলাম আলী খানের কাছে তালিম নেন তিনি। তালাশ চলচ্চিত্রে বিখ্যাত শিল্পী তালাত মাহমুদের সঙ্গে কাজ করেন।

মৃত্যু 
২০১৪ সালের  ১৯ এপ্রিল, শনিবার মোহাম্মদপুরে নিজের বাসায় তিনি মারা যান।

পুরস্কার 
 কখনো মেঘ কখনো বৃষ্টি ছবিতে গানের জন্য ২০০৩ সালে জাতীয় চলচ্চিত্র পুরস্কার (শ্রেষ্ঠ গায়ক) পান।
 একুশে পদক — ২০০৫

বশির আহমেদের গান যে যে চলচ্চিত্রে 
 তালাশ
 সাগার
 কারওয়ান
 ইন্ধান
 মিলন
 কাংগান
 ধারশান

বশির আহমেদের জনপ্রিয় গান 
 কুচ আপ্নি কাহিয়ে কুচ মেরি সুনিয়ে
 ইয়ে শাম ইয়ে তানহায়ে ইউ চুপ তো মাত রাহিয়ে
 আমি রিক্সাওয়ালা মাতওয়ালা
 আমাকে পুরাতে যদি এত লাগে ভাল
 আমার খাতার প্রতি পাতায়
 যারে যাবি যদি যা
 অনেক সাধের ময়না আমার 
 ডেকোনা আমারে তুমি কাছে ডেকো না
 মানুষের গান আমি শুনিয়ে যাবো
 আমি বাউল মেঘমালা
 একটি কণ্ঠ হাজার কণ্ঠে কণ্ঠে
 শোনো শোনাই একটি সত্যি কাহিনী
 বন্ধু সেই দেখা কেন শেষ দেখা হলো
 আমাকে আর ভালোবেসো না
 সুখ পাখিটা সুখের কথা কয় না
 সেই যে কবে ঘর ছেড়েছি
 একা একা শুধু একা কেহ নাই কিছু নাই

তথ্যসূত্র 

১৯৩৯-এ জন্ম
২০১৪-এ মৃত্যু
বাংলাদেশী গায়ক
বাংলা ভাষার সঙ্গীতশিল্পী
শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
শিল্পকলায় একুশে পদক বিজয়ী
২০০৫-এ একুশে পদক বিজয়ী
কলকাতার সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
পাকিস্তানি চলচ্চিত্রের সঙ্গীতশিল্পী
একুশে পদক বিজয়ী
ভারতীয় বংশোদ্ভূত বাংলাদেশী ব্যক্তি
অমর একুশে (ভাস্কর্য)

অমর একুশ ভাস্কর্যটি বাংলাদেশের ভাষা আন্দোলনের স্মৃতিপূর্ণমূলক ভাস্কর্যগুলোর মধ্যে অন্যতম একটি ভাস্কর্য। এই ভাস্কর্যটি জাহাঙ্গীরনগর বিশ্ববিদ্যালয়ে অবস্থিত। এর স্থপতি শিল্পী জাহানারা পারভীন।

অবস্থান 
জাহাঙ্গীরনগর বিশ্ববিদ্যালয় ২ নং গেইট এর সামনে অবস্থিত এই ভাস্কর্যটি। ১৯৯১ খ্রিষ্টাব্দের ২১ ফেব্রুয়ারি সাবেক উপাচার্য অধ্যাপক কাজী সালেহ আহমেদ এই ভাস্কর্যটি উদ্বোধন করেন।

আকার 
ভাস্কর্যটির স্তম্ভসহ ফিগারের মোট উচ্চতা ৩৪ ফুট। এটি নির্মাণ করা হয়েছে চুনাপাথর, সিমেন্ট, ব্ল্যাক আইড, বালি, মডেলিং ক্লে প্রভৃতি দিয়ে।

স্থাপত্য তাৎপর্য 

অমর একুশ মনে করিয়ে দেয় ত্যাগ আর অগণিত প্রাণের বিনিময়ে বাঙালির প্রাপ্তি। বিশ্বে বাঙালিরা অন্যতম জাতি যাদের ভাষার জন্য প্রাণ দিতে হয়েছে। 'অমর একুশ' নিয়ে যায় ৫২'র একুশে ফেব্রুয়ারিতে যেই দিনে-ভাষার জন্য ছাত্ররা মিছিল করেছিল। পুলিশের গুলিতে সালাম, বরকত, রফিক, শফিউর, জব্বার প্রমুখের তাজা প্রাণের লাল রক্তে বাঙালিরা নিজের ভাষায় কথা বলার অধিকার অর্জন করে। 'অমর একুশ' মা-বাবার কোলে সন্তানের লাশকে দেখায়।
মহান ভাষা আন্দোলনের চেতনাকে কংক্রীটের শরীরে জীবন্ত করেছেন শিল্পী জাহানারা পারভীন। শিল্পী ‘অমর একুশ’ ভাস্কর্য কর্মে তার লালিত স্বপ্ন এবং জাতীয় চেতনাকে স্থায়ীরূপ দেওয়ার চেষ্টা করেছেন। ‘অমর একুশ’ নামের মধ্যে বায়ান্নের সেই উত্তাল সময়কে যেমন ধরে রাখা হয়েছে তেমনি একটি শাণিত চেতনাকেও শরীরী করা হয়েছে। এই ভাস্কর্যে একজন মায়ের কোলে শায়িত ছেলের পথিকৃৎ দেখা যায় এবং এর পেছনে শ্লোগানরত অবস্থায় একজনের প্রতিকৃতি দেওয়া হয়েছে।

চিত্রশালা

তথ্যসূত্র 

জাহাঙ্গীরনগর বিশ্ববিদ্যালয়
শহীদ মিনার
ঢাকার বহিরঙ্গন ভাস্কর্য
১৯৯১-এর ভাস্কর্য
তারিক বোকেন্সা

তারিক বোকেন্সা () (জন্ম ১৯শে নভেম্বর ১৯৮১ অ্যানাবাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার।

বহিঃসংযোগ 
 

১৯৮১-এ জন্ম
জীবিত ব্যক্তি
আলজেরীয় ক্রীড়াবিদ
আলজেরিয়ার অলিম্পিক ক্রীড়াবিদ
মধ্যম দূরত্ব দৌড়বাজ
২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
People from Annaba
আলজেরীয় দৌড়বিদ
২১শ শতাব্দীর আলজেরীয় ব্যক্তি
কামাল বুলাফেন

কামাল বুলাফেন (জন্ম ১লা জুলাই ১৯৭৬ জিমলাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার।

তথ্যসূত্র 

 

১৯৭৬-এ জন্ম
জীবিত ব্যক্তি
আলজেরীয় ক্রীড়াবিদ
আলজেরীয় দৌড়বিদ
আলজেরিয়ার অলিম্পিক ক্রীড়াবিদ
মধ্যম দূরত্ব দৌড়বাজ
২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২১শ শতাব্দীর আলজেরীয় ব্যক্তি
আওয়ামী মুসলিম লীগ

আওয়ামী মুসলিম লীগ () একটি রাজনৈতিক দল যা ব্রিটিশ ভারত বিভক্তিক্রমে পাকিস্তান জন্মের দুই বৎসর পর ১৯৪৯ খ্রিষ্টাব্দের ২৩ জুন প্রতিষ্ঠা করা হয়। এই সময় ঢাকা পাকিস্তানের পূর্বাঞ্চলীয় প্রদেশ পূর্ব পাকিস্তানের অংশ ছিল। মুসলিম লীগেরই একটি অংশ নিয়ে হোসেন শহীদ সোহ্‌রাওয়ার্দী, আবদুল হামিদ খান ভাসানী, শামসুল হক, শেখ মুজিবুর রহমান, শওকত আলী প্রমুখ এই রাজনৈতিক দলটি প্রতিষ্ঠা করেন। আওয়ামী মুসলিম লীগ পাকিস্তানের ক্ষমতাসীন মুসলিম লীগের বাংলা বিকল্প হিসেবে প্রতিষ্ঠিত হয়েছিল। এই রাজনৈতিক দলটি খুব দ্রুত পূর্ব পাকিস্তানে জনপ্রিয়তা অর্জনে সমর্থ হয়। ঘটনাক্রমে পশ্চিম পাকিস্তানের সামরিক ও রাজনৈতিক প্রতিষ্ঠার বিরুদ্ধে সংগ্রামে বাঙ্গালী জাতীয়তাবাদের পক্ষে একটি সক্রিয় সংগঠন হিসাবে নেতৃত্বে দিতে থাকে। ১৯৫৪ সালের নির্বাচনে বিজয়ের পর ১৯৫৫ সালের ২১-২৩ অক্টোবরের তৃতীয় কাউন্সিল সভায় ধর্মনিরপেক্ষ দৃষ্টিভঙ্গির অধিকারী হিসেবে দলের নাম থেকে মুসলিম শব্দটি বাদ দেয়া হয় যাতে অমুসলিমরাও দলে যোগ দেয়ার সুযোগ পান। দলের নাম পরিবর্তন করে আওয়ামী লীগ নির্ধারণ করা হয়।

পাকিস্তানের আওয়ামী মুসলিম লীগ 
বর্তমানে পাকিস্তানে শেখ রশিদ আহমেদের নেতৃত্বে আওয়ামী মুসলিম লীগ নামের একটি রাজনৈতিক দল রয়েছে। এটি জুন ২০০৮ খ্রিষ্টাব্দে প্রতিষ্ঠা করা হয়। শেখ রশিদ আহমেদ ২০০৬ থেকে ২০০৮ খ্রিষ্টাব্দ মেয়াদে পাকিস্তান সরকারের রেল মন্ত্রী ছিলেন। এছাড়া পূর্বে সরকারের শ্রম ও জনশক্তি, তথ্য ও সম্প্রচার, শিল্প, ক্রীড়া, সংস্কৃতি, পর্যটন এবং বিনিয়োগ ইত্যাদি মন্ত্রনালয়ের দায়িত্বে ছিলেন।

তথ্যসূত্র 

বাংলাদেশের ইতিহাস
পূর্ব পাকিস্তান
পাকিস্তানের বিলুপ্ত রাজনৈতিক দল
বাংলাদেশ আওয়ামী লীগ
মুসলিম লীগের বিচ্ছিন্ন দল
বাঙালি জাতীয়তাবাদ
১৯৪৯-এ পাকিস্তানে প্রতিষ্ঠিত
১৯৪৯-এ প্রতিষ্ঠিত রাজনৈতিক দল
কয়লা (চলচ্চিত্র)

কয়লা ১৯৯৭ সালের একটি বলিউড চলচ্চিত্র। ছবিটির কাহিনীকার, প্রযোজক ও পরচালক রাকেশ রোশন। ছবির প্রধান তিনটি চরিত্রে অভিনয় করেছেন শাহরুখ খান, মাধুরী দীক্ষিত ও অমরিশ পুরি। এছাড়াও কয়েকটি গুরুপ্তপুর্ণ চরিত্রে আছেন হিমানী শিভপুরি, জনি লিভার, অশোক সরাফ এবং কুনিকা। মহ্নিশ বেহল-কে একটি বৈশিষ্টমূলক অতিথি উপস্থিতি করা হয়। পরিচালক রাকেশ রোশনের পুত্র ঋত্বিক রোশন এই ছবির সহযোগী পরিচালক হিসেবে কাজ করেন।

বক্স-অফিস-ভারত ঘোষণা করে, ১৯৯৭ সালের সর্বোচ্চ আয়ের ছবিগুলোর মধ্যে কয়লা ছবিটি স্বল্প আয়ের একটি ছবি। ছবিতে 'ঘুঙ্গাতে ম্যায় চাঁদা হাই', 'তানহাই, তানহাই, তানহাই' এবং 'দেখা তুঝে তো, জিনে লাগে হাম' গানগুলোর জন্য ছবিটি শ্রোতাদের পছন্দের তালিকায় উঠে এসেছে।

শ্রেষ্ঠাংশে 
 শাহরুখ খান - সংকর
 মাধুরী দীক্ষিত - গৌরী
 অমরিশ পুরি - রাজা সাব
 জনি লিভার - সংকর-এর বন্ধু
 দীপশিখা - বিন্দ্যা
 সালিম ঘৌস - ব্রিজ্ব (রাজা সাবের ভাই)
 রঞ্জীত - দিলওয়ার
 অশোক সরাফ - ভেদজী
 কুনিকা - রাসেলী
 হিমানী শিভপুরি - চান্দাবাই (পিম্প/ম্যাডাম)
 মহ্নিশ বেহল - গৌরীর ভাই (বিশেষ অতিথি)
 রাজ্জাক খান - পুরুপ্তপুর্ণ পক্ষ (অতিথি)
 শুভ খতে - গৌরীর মামী

তথ্যসূত্র

বহিঃসংযোগ 
 

১৯৯৭-এর চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় সঙ্গীতধর্মী চলচ্চিত্র
রাকেশ রোশন পরিচালিত চলচ্চিত্র
রাজেশ রোশন সুরারোপিত চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
প্রতিশোধ বিষয়ক ভারতীয় চলচ্চিত্র
ভারতে ধর্ষণ সম্পর্কে চলচ্চিত্র
ভারতীয় ধর্ষণ ও প্রতিশোধ বিষয়ক চলচ্চিত্র
অরুণাচল প্রদেশে ধারণকৃত চলচ্চিত্র
ভাপা পিঠা

ভাপা পিঠা বাংলাদেশ ও ভারতের একটি ঐতিহ্যবাহী পিঠা যা প্রধানত শীত কালে প্রস্তুত করা হয় ও খাওয়া হয়। এটি প্রধানত চালের গুঁড়া দিয়ে জলীয় বাষ্পের আঁচে তৈরী করা হয়। মিষ্টি করার জন্য দেয়া হয় গুড়। স্বাদ বৃদ্ধির জন্য নারকেলের শাঁস দেয়া হয়। ঐতিহ্যগতভাবে এটি একটি গ্রামীণ নাস্তা হলেও বিংশ শতকের শেষভাগে প্রধানত শহরে আসা গ্রামীণ মানুষদের খাদ্য হিসাবে এটি শহরে বহুল প্রচলিত হয়েছে। রাস্তাঘাটে এমনকী রেস্তোরাঁতে আজকাল ভাপা পিঠা পাওয়া যায়। এই পিঠা অনেক অঞ্চলে ধুপি নামেও পরিচিত। এর ধরনের মধ্যে রয়েছে মিষ্টি ভাপা ও ঝাল ভাপা।

ভাপা পিঠে প্রকৃতপক্ষে জলীয় বাষ্প দিয়ে সেদ্ধ করা পিঠে। এই ধরনের পিঠের আদি সংস্করণ হল গড়গড়িয়া বা গড়গড়ে পিঠে। এই গড়গড়ে পিঠে পশ্চিমবঙ্গের বাঁকুড়া, পুরুলিয়া, মেদিনীপুর জেলায় ব্যাপক পরিমাণে শীতকালে বাড়িতে বাড়িতে প্রস্তুত করা হয়। উৎকল ব্রাহ্মণ পরিবারের সদস্যদের মধ্যে গড়গড়ে পিঠের প্রচলন বেশি। উৎকৃষ্ট মানের পুষ্টিকর গড়গড়ে পিঠে তৈরি হয় বাঁকুড়া জেলার সিমলাপাল এলাকায়। এই পিঠে তৈরির মূল উপাদান চালের গুড়ো এবং পুর। চালের গুড়ো জল দিয়ে সেদ্ধ করে খইল  তৈরি করা হয়। খইল  ছোট্ট বাটির মতো করে তাতে নারকেলপুর বা চাছিপুর বা ছানাপুর ভরে মুড়ে দেওয়া হয়।  তারপর জলীয় বাষ্পে সেদ্ধ করা হয়।

প্রস্তুত প্রণালী

উপকরণ
চালের গুঁড়া এক কেজি, খেজুরের গুড় আধা কেজি, নারিকেল কোরানো চার বাটি, লবণ স্বাদ মতো ও পানি পরিমাণ মতো।

প্রস্তুতি
চালের গুঁড়ায় সামান্য লবণ ও পানি মিশিয়ে মেখে নিতে হয়। তারপর একটি বাঁশের বা প্লাস্টিকের চালুনি দিয়ে মাখানো চালের গুঁড়াগুলো চেলে নিতে হয়। এরপর নারিকেলের চাঁছা ও গুড় মিশিয়ে জ্বাল দিয়ে শুকনা করে পাকিয়ে নিতে হবে।

কৌশল
ভাপা পিঠা তৈরী করা কৌশলের ব্যাপার কেননা এটির জন্য পৃথক ব্যবস্থা লাগে  জলীয় বাষ্পের আঁচে এটি তৈরী করতে হয়। এজন্যে একটি মাটির পাতিল আধা ইঞ্চি গোল ফুটো করে আঠা দিয়ে পাতিলের মুখে আটকে নিতে হয়। পাতিলের অর্ধেক পানি দিয়ে চুলায় বসিয়ে পানি ফুটাতে হয়। ছোট একটি বাটিতে প্রথমে মাখানো চালের গুঁড়া ও মাঝখানে নারিকেল পাকানো দিয়ে বাটি ভর্তি করে বাটির মুখ পাতলা কাপড় দিয়ে মুড়ে ফুটন্ত হাঁড়ির ছিদ্রতে বসিয়ে ভাপা পিঠা দুই মিনিট সেদ্ধ করতে হয়। তারপর গরম গরম খেতে হয়। সেদ্ধ হওয়ার সময় গুড় গলে বাইরে বেরিয়ে আসলে সাদা চালের গুঁড়ার ফাঁকে ফাঁকে গুড়ের উঁকি মনোরম দেখায়।

চিত্রশালা

তথ্যসূত্র

 ভাপা পিঠার ছবি

মিষ্টি পিঠা
বাঙালি রন্ধনশৈলী
বাংলাদেশী রন্ধনশৈলী
বাংলাদেশী মিষ্টান্ন
ভারতীয় মিষ্টান্ন
ভাপায়িত খাবার
চালের কেক
পিঠা
রোঙ্গোরোঙ্গো

রোঙ্গোরোঙ্গো () হল ইস্টার দ্বীপে ১৯শ শতকে আবিষ্কৃত গ্লিফের একটি পদ্ধতি যা লিখিত বা প্রোটো-লিখিত হবে প্রতীয়মান হয়। এটি অনেক অর্থোদ্ধারযোগ্যের প্রচেষ্টা সত্ত্বেও পড়া যায় নি। যদি রোঙ্গোরোঙ্গো লেখা প্রমাণ হয়, তাহলে এটা হবে মানব ইতিহাসের তিন বা চারটি স্বাধীন উদ্ভাবন লেখার একটি।

ব্যুত্পত্তি এবং পরিবর্তনশীল নাম 
রোঙ্গোরোঙ্গো হল এই লিপির আধুনিক নাম। রাপানুই ভাষায় এর অর্থ হচ্ছে "আবৃত্তি করা, বক্তৃতা করা, ভজন বাহিরে"।

পাদটীকা

তথ্যসূত্র

বহিঃসংযোগ 
 The Rongorongo of Easter Island – the most complete and balanced description of rongorongo on the internet. (Offline since 2009. Incompletely archived from the original on 2007 October 17. Earlier archives available.)
 Michael Everson's draft Unicode proposal for Rongorongo
 The Rock Art of Rapa Nui by Georgia Lee
 Additional coverage on Spanish Wikipedia

 
অপাঠ্য লিখন পদ্ধতি
ইউনিকোড প্রস্তাব
ইস্টার দ্বীপ
পলিনেশীয় ভাষা
মুখপোড়া হনুমান

মুখপোড়া হনুমান (ইংরেজি: Capped langur, Capped Monkey, Capped leafed monkey, Bonneted Langur) প্রাইমেট প্রজাতির একটি স্তন্যপায়ী প্রাণী। মূলত গাছের পাতা খেয়ে জীবনধারণ করে বলে এদের পাতা বানরও বলা হয়। এরা Cercopithecidae পরিবারের অন্তর্ভুক্ত এবং এর বৈজ্ঞানিক নাম Trachypithecus pileatus । বাংলাদেশ, নেপাল, ভুটান, চীন, ভারত এবং মিয়ানমারে এদের দেখতে পাওয়া যায়। এদের প্রাকৃতিক আবাসস্থল হচ্ছে ক্রান্তিয় ও নিরক্ষীয় শুষ্ক বনভূমি। ক্রমবর্ধমান জনসংখ্যার চাপ, শিল্পায়ন ও কৃষিক্ষেত্রের সম্প্রসারণের দরুন বনভূমির পরিমাণ হ্রাসের কারণে এদের অস্তিত্ব সংকটের মুখে পড়েছে। বর্তমানে পুরো বিশ্বে এরা বিপন্ন বলে বিবেচিত।

বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

দেহের বর্ণনা
পুরুষ মুখপোড়া হনুমানের দেহ ৬৮-৭০ সেন্টিমিটার, লেজ ৯৪-১০৪ সেন্টিমিটার এবং স্ত্রীর দেহ ৫৯-৬৭ সেন্টিমিটার, লেজ ৭৮-৯০ সেন্টিমিটার। ওজনে পুরুষ ১১ দশমিক ৫ থেকে ১৪ এবং স্ত্রী ৯ দশমিক ৫ থেকে ১১ দশমিক ৫ কেজি। দেহের চামড়া কালচে। পিঠ ও দেহের ওপরের লোম গাঢ় ধূসর-বাদামি এবং বুক-পেট ও দেহের নিচ লালচে, লালচে-বাদামি বা সোনালি। লোমবিহীন মুখমণ্ডল, কান, হাত ও পায়ের পাতা কুচকুচে কালো। মাথার চূড়া ও লেজের আগাও কালো।

স্বভাব-প্রকৃতি ও খাদ্যাভ্যাস
মুখপোড়া হনুমান হচ্ছে বৃক্ষচারী প্রাণী। চলাফেরা, খাবার সংগ্রহ, ঘুম, খেলাধুলা, বিশ্রাম, প্রজনন—সবকিছু গাছেই সম্পন্ন করে। শক্তপোক্ত একটি পুরুষের নেতৃত্বে দলের সব স্ত্রী, যুবক ও বাচ্চারা থাকে। এরা শান্তিপ্রিয়। দলবদ্ধ এই প্রাণীদের একেকটি দলে সচরাচর ২ থেকে ১৪টি প্রাণী থাকে। এরা মূলত পাতাভোজী। গাছের কচি পাতা, বোঁটা, কুঁড়ি ও ফুল খায়। তবে বট, চালতা, আমড়া, আমলকী, হরিতকী, বহেড়া ইত্যাদি ফলও বেশ পছন্দ। শীতকালে পরিচালিত একটি গবেষণায় দেখা গেছে যে, এরা দিনের ৪০ ভাগ সময় পাতা, ফুল ও ফল খাওয়াতে ব্যয় করে। মুখপোড়া হনুমানের খাদ্যের ৬০% হচ্ছে বিভিন্ন ধরনের পাতা এবং এরা প্রায় ৪৩ টি বিভিন্ন প্রজাতির গাছের পাতা খাদ্য হিসাবে গ্রহণ করে। এরা বিভিন্ন উদ্ভিদের পরাগায়ন ও বংশবৃদ্ধিতে সাহায্য করে। গাছের গর্ত ও পাতায় জমে থাকা পানি দিয়ে জলপান ও গোসল করে। সকাল-বিকেল-সন্ধ্যায় বেশি সক্রিয়। দুপুরে বিশ্রাম নেয়। এরা খেলাধুলা ও লাফালাফি করতে অনেক পছন্দ করে। বাচ্চা বুকে নিয়ে মা সহজেই এক গাছ থেকে অন্য গাছে লাফিয়ে পড়ে। এরা অনেকটা কুকুরের ঘেউ ঘেউয়ের মতো করে ভুক ভুক শব্দ করে। অন্য কাউকে ভয় দেখাতে মুখে ভেংচি কাটে।

প্রজনন
জানুয়ারি-এপ্রিল এদের প্রজননকাল। স্ত্রী হনুমান ১৮০-২২০ দিন গর্ভধারণের পর একটি, কদাচিৎ দুটি বাচ্চার জন্ম দেয়। গড়ে প্রতি দুই বছরে একবার বাচ্চা হয়। বাচ্চারা এক বছর পর্যন্ত মায়ের দুধ পান করে। স্ত্রী-পুরুষনির্বিশেষে এরা ১৫-২০ বছর বাঁচে।

বাংলাদেশে মুখপোড়া হনুমান
বাংলাদেশে যে তিন প্রজাতির হনুমান পাওয়া যায় তার মধ্যে মুখপোড়া হনুমানের সংখ্যাই সবচেয়ে বেশি। টাঙ্গাইলের পাতাঝরা বন এবং সিলেট ও চট্টগ্রাম বিভাগের মিশ্র চিরসবুজ বনে এদের দেখা যায়। তবে বন-জঙ্গল ধ্বংসের কারণে দিনে দিনে প্রাণীটি আশঙ্কাজনক হারে কমে যাচ্ছে। বর্তমানে বাংলাদেশসহ পুরো বিশ্বে এরা বিপন্ন বলে বিবেচিত।

তথ্যসূত্র 

বানর
স্তন্যপায়ী প্রাণী
বাংলাদেশের স্তন্যপায়ী
ভারতের স্তন্যপায়ী
১৮৪৩-এ বর্ণিত স্তন্যপায়ী
ভুটানের স্তন্যপায়ী
বার্মার স্তন্যপায়ী
চীনের স্তন্যপায়ী
নেপালের স্তন্যপায়ী
অ্যাডওয়ার্ড ব্লাইদ কর্তৃক নামকরণকৃত ট্যাক্সা
দোয়েল (অভিনেত্রী)

ইফতে আরা ডালিয়া দোয়েল (জন্মঃ ২৫ সেপ্টেম্বর, ১৯৬৬ - মৃত্যুঃ ২৯ ডিসেম্বর, ২০১১) একজন বাংলাদেশী অভিনেত্রী ছিলেন। ১৯৮৪ সালে চন্দ্রনাথ ছবির মাধ্যমে চলচ্চিত্র জগতে প্রবেশ করেন। তিনি তার সহ অভিনেতা সুব্রত বড়ুয়াকে বিবাহ করেন।

ব্যক্তিগত জীবন 
আশির দশকে বরেণ্য চিত্রনির্মাতা চাষী নজরুল ইসলাম পরিচালিত 'চন্দ্রনাথ' ছবিতে অভিনয়ের মধ্য দিয়ে ঢালিউডে নায়িকা হিসেবে দোয়েলের অভিষেক ঘটে। ছবিটিতে তার বিপরীতে অভিনয় করেন নায়করাজ রাজ্জাক। চিত্রনায়ক সুব্রত বড়ুয়াকে ১৯৮৮ সালে বিয়ে করেন দোয়েল। তাদের সংসারে দুই সন্তান - অন্তর এবং জনপ্রিয় ক্ষুদে মডেল তারকা ও চলচ্চিত্রের শিশুশিল্পী প্রার্থনা ফারদিন দিঘী রয়েছে।

উল্লেখযোগ্য চলচ্চিত্র

মৃত্যু 
দোয়েল ২০০৯ সালের শেষদিকে মস্তিষ্কে রক্তক্ষরণজনিত রোগে আক্রান্ত হন। তখনই তাকে রাজধানীর স্কয়ার হাসপাতালে ভর্তি করা হয়। এরপর থেকে তার শারীরিক অবস্থার কোনো উন্নতি হয়নি। সর্বশেষ এক মাসে চিকিৎসার জন্য তিনটি হাসপাতাল পরিবর্তন করতে হয়। অবশেষে দীর্ঘদিন অসুস্থ থাকার পর রাজধানীর একটি হাসপাতালে ২৯ ডিসেম্বর, ২০১১ সালে মারা যান।

তথ্যসূত্র 

১৯৬৬-এ জন্ম
২০১১-এ মৃত্যু
বাংলাদেশী চলচ্চিত্র অভিনেত্রী
ঢাকার ব্যক্তি
বাংলাদেশী অভিনেত্রী
জন ম্যাকার্থি

জন ম্যাকার্থি () (৪ সেপ্টেম্বর, ১৯২৭ - ২৪ অক্টোবর, ২০১১) একজন আমেরিকান কম্পিউটার বিজ্ঞানী। তিনি "কৃত্রিম বুদ্ধিমত্তা" ও প্রোগ্রামিং ভাষা লিস্পের জনক। তিনি "আর্টিফিশিয়াল ইন্টেলিজেন্স" নামক পরিভাষার প্রচলন করেন।

শৈশব 
ম্যাকার্থি ম্যাসাচুসেটসের বস্টনে জন্মগ্রহণ করেন। তার বাবা একজন আইরিশ এবং মা লিথুনিয়ান।

শিক্ষাজীবন 
ম্যাকার্থি ১৯৪৪ সালে ক্যালিফোর্নিয়া ইনস্টিটিউট অফ টেকনোলজিতে ভর্তি হন। শারীরিক শিক্ষা কার্যক্রমে অংশগ্রহণ না করায় তাকে বহিষ্কার করা হয়। পরে আবার তিনি পুনঃভর্তি হন। ১৯৪৮ সালে তিনি গণিতে ব্যাচেলর অব সায়েন্স ডিগ্রি অর্জন করেন। ১৯৫১ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন।

কর্মজীবন 
প্রিন্সটন বিশ্ববিদ্যালয়, স্ট্যানফোর্ড বিশ্ববিদ্যালয়, ডার্টমাউথ কলেজ ও ম্যাসাচুসেটস ইনস্টিটিউট অফ টেকনোলজিতে শিক্ষকতা করার পর ১৯৬২ সালে স্ট্যানফোর্ড বিশ্ববিদ্যালয়ের পূর্ণ অধ্যাপক পদে উন্নীত হন। ২০০০ সালে অবসর গ্রহণের পূর্ব পর্যন্ত তিনি এখানে অধ্যাপনা করেন।

তথ্যসূত্র

বহিঃসংযোগ 

 McCarthy's Stanford home page.
 
 Interview with Guy Steele conducted at OOPSLA 2008; Set of interviews:
 Oral history interview with John McCarthy at Charles Babbage Institute, University of Minnesota, Minneapolis. McCarthy discusses his role in the development of time-sharing at the Massachusetts Institute of Technology. He also describes his work in artificial intelligence (AI) funded by the Advanced Research Projects Agency, including logic-based AI (Lisp) and robotics.
 Oral history interview with Marvin Minsky at Charles Babbage Institute, University of Minnesota, Minneapolis. Minsky describes artificial intelligence (AI) research at the Massachusetts Institute of Technology (MIT), including the work of John McCarthy.
 Oral history interview with Jack B. Dennis at Charles Babbage Institute, University of Minnesota, Minneapolis. Dennis discusses the work of John McCarthy on time-sharing, and the influence of DARPA's Information Processing Techniques Office on the development of time-sharing.
 Oral history interview with Fernando J. Corbató at Charles Babbage Institute, University of Minnesota, Minneapolis. Corbató discusses computer science research, especially time-sharing, at the Massachusetts Institute of Technology (MIT), including John McCarthy and research on time-sharing.
 

১৯২৭-এ জন্ম
২০১১-এ মৃত্যু
কম্পিউটার বিজ্ঞানী
প্রিন্সটন বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ম্যাসাচুসেট্‌স ইনস্টিটিউট অব টেকনোলজির শিক্ষক
ডার্টমাউথ কলেজের শিক্ষক
প্রিন্সটন বিশ্ববিদ্যালয়ের শিক্ষক
টুরিং পুরস্কার বিজয়ী
ন্যাশনাল মেডেল অফ সাইন্স বিজয়ী
আইরিশ বংশোদ্ভূত মার্কিন ব্যক্তি
মার্কিন কম্পিউটার বিজ্ঞানী
লিথুয়ানীয় ইহুদি বংশোদ্ভূত মার্কিন ব্যক্তি
কৃত্রিম বুদ্ধিমত্তা গবেষক
অ্যাসোসিয়েশন ফর কম্পিউটিং মেশিনারির সভ্য
ইহুদি মার্কিন নাস্তিক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়ার বিজ্ঞানী
নবাব ওয়াকার-উল-মুলক মৌলভী

নবাব ওয়াকার-উল-মুলক্‌ মৌলভী তথা নবাব ওয়াকার-উল-মুলক কামবাহ্‌ (২৪শে মার্চ, ১৮৪১-২৭শে জানুয়ারি, ১৯১৭) মুস্তাক হোসেন নামেও পরিচিত ছিলেন। তিনি ১৮৪১ সালে ২৪ মার্চ মীরুটে, উত্তর প্রদেশ জন্ম গ্রহণ করেন। তিনি ছিলেন একজন মুসলমান রাজনীতিবিদ এবং নিখিল ভারত মুসলিম লীগের অন্যতম প্রতিষ্ঠাতা।

প্ররম্ভিক জীবন

আলীগড় আন্দোলন

মুসলিম লীগ প্রতিষ্ঠা 
নবাব ওয়াকার উল-মুলক ছিল মুসলিম লীগের প্রতিষ্ঠাতাদের একজন। ১৯০৬ সালের ডিসেম্বর মাসে, চৌতাল নবাব ওয়াকার উল-মুলক্‌, স্যার আগা খান, স্যার শফি লাহোর এবং ঢাকার নবাব সলিমুল্লাহ খান কলকাতায় নিখিল ভারত শিক্ষা সম্মেলনের আয়োজন করেন এবং একই অনুষ্ঠানে তারা মুসলিম লীগ নামের একটি রাজনৈতিক দল গঠনের ঘোষণা দেন। নবাব ওয়াকার উল মুলক এই দলের সাধারণ সম্পাদক ছিলেন। এই কারণে তাকে মুসলিম লীগ এবং পাকিস্তানের প্রতিষ্ঠাতাদের অন্যতম বলা হয়ে থাকে।

"নবাব" পদবী গ্রহণ 
১৯০৮ সালে ভারত সরকার ওয়াকার উল মুলক্‌কে সম্মাননামূলক নবাব পদবী প্রদান করে।

প্রভাব

জীবনের শেষ সময়গুলো
অসুস্থ্যতার জন্য নবাব ওয়াকার-উল-মুলক ১৯১২ সালে আলীগড়ের সচীব পদ থেকে সড়ে দাঁড়ান এবং দীর্ঘদিন অসুস্থ্য থাকার পর ২৭ জানুয়ারি, ১৯১৭ সালে মৃত্যুবরণ করেন।

তথ্যসূত্র 

১৮৪১-এ জন্ম
১৯১৭-এ মৃত্যু
রাজনীতিবিদ
মুসলিম রাজনীতিবিদ
পাকিস্তান আন্দোলনের নেতা
নিখিল ভারত মুসলিম লীগের সদস্য
১৯শ শতাব্দীর ভারতীয় মুসলিম
১৯শ শতাব্দীর ভারতীয় রাজনীতিবিদ
ব্রিটিশ ভারতীয় ব্যক্তি
ভারতীয় বিদ্যালয় ও কলেজের প্রতিষ্ঠাতা
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় মুসলিম
হায়দ্রাবাদ রাজ্যের ব্যক্তি
আটা (দক্ষিণ এশিয়া)

আটা একটি শস্যজাত খাদ্য যা গম চূর্ণ করে প্রস্তুত করা হয়। এটি ময়দার অণুরূপ একটি খাদ্য। আটার একটি অপ্রচলিত বাংলা নাম হচ্ছে গোধুমচূর্ণ। গম চূর্ণ করে আটা প্রস্তুতকালে গমের খোসা প্রচুর পরিমাণে আটার ভেতর রয়ে যায় বলে আটার গুঁড়ার মধ্যে লালাভাস দেখা যায়।

ইতিহাস 

প্রথমদিক থেকে প্রাপ্ত প্রত্নতাত্ত্বিক নিদর্শন থেকে জানা যায় খ্রিস্টপূর্ব ৬০০০ অব্দে মানুষ পাথরের মধ্যে গমের বীজ গুঁড়ো করে আটা তৈরি করতো। রোমানরাই সর্বপ্রথম বীজ থেকে ময়দা তৈরীর মিল কারখানা তৈরি করে। ১৮৭৯ সালে, শিল্পযুগের শুরুর দিকে লন্ডনে সর্বপ্রথম বাষ্পচালিত মিল বসানো হয়। ১৯৩৯ সালের দিকে কিছু ময়দায় লৌহ, নিয়াসিন, থায়ামিন এবং রাইবোফ্লাভিন মেশানো শুরু করে। ১৯৯০ এর দিকে ফলিক এসিড যোগ করা শুরু হয়।

ব্যবহার 
এটি একটি শর্করা জাতীয় খাদ্য। লাল আটায় ক্যালরির পরিমাণ তুলনামূলকভাবে কম। অন্যদিকে আঁশের পরিমাণ বেশি। ফলে লাল আটার তৈরি রুটি একদিকে পুষ্টিকর অন্যদিকে স্বাস্থ্যসম্মত। আটার প্রধান ব্যবহার হলো আটা থেকে রুটি ও পরোটা তৈরি করা। বাংলাদেশের যেমন ভাত, ভারত ও পাকিস্তান ইত্যাদি বহু দেশের মানুষের প্রধান খাদ্য আটার তৈরী রুটি। এছাড়া আটা দিয়ে নানা রকম পিঠা, বেগুনী ইত্যাদি তৈরী করা হয়।

ময়দা 
আটা ও ময়দা কার্যত প্রায় একই জিনিস। গম পিষেই ময়দা তৈরী করা হয়। আটা খোসা সহ মেশিনে গুঁড়া করা হয়, ময়দা একটা মেশিনে খোসা ছাড়িয়ে ময়দা তৈরী করা হয়। তবে আটা থেকে ময়দার দাম খানিকটা বেশি। গম থেকে আটা তৈরি করা হয়। সাধারণত রুটি তৈরিতে আটা ব্যবহার করা হয়। বাংলাদেশে ঘরোয়া পরিবেশে আটা বেশি ব্যবহৃত হয়। ময়দা দিয়ে বিভিন্ন খাদ্যদ্রব্য তৈরি করা হয়- যেমন- পিঠা, কেক, পাউরুটি, রুটি, পরটা ইত্যাদি খাদ্যদ্রব্য তৈরি করা হয়।
নানরুটি বা তন্দরুটিতে ময়দা ব্যবহার করলে তা ভাল ফোলে।

তথ্যসূত্র 

 
গম
প্রধান খাদ্য
দক্ষিণ এশীয় রন্ধনশৈলী